Chloé Pelle

Chloé Pelle (Paris, Frantzia, 1989ko azaroaren 14a), hamabosteko eta zazpiko nazioarteko errugbi-jokalari frantziarra da, eta hegaleko gisa jokatzen du RC Chilly-Mazarin klubarekin 2020tik eta Frantziako selekzioarekin 2011tik.

Biografia 
Chloé Pelle 1989ko azaroaren 14an jaio zen Parisen. Gaztaroan, saskibaloian aritu zen 12 urtez. 20 urterekin, ordea, Lilleko eskola nagusira joaten da, eta, bertan, zazpiko errugbian jokatzen hasten da; ondoren, Lilleko Lille Métropole rugby club villeneuvois emakumeen errugbi-klubean sartu zen. Ingeniaritzan eta kriptografiari aplikatutako matematiketan graduatuta dago.

2011ko urriaren 29an, Frantziak Italiaren aurka jokatuko duen nazioarteko partidan debutatuko du. 2017an, Irlandako hamabosteko errugbiko Emakumeen Mundu Kopa jokatzeko hautatu zuten. Halaber, Frantziako zazpiko errugbiko emakumeen taldeko kide ere bada.

2018ko ekainean, Lille Métropole RCV taldea utzi, eta Stade français Parisen sartu zen. Geroago, postua aldatu, eta harroin moduan ariko da hamabosteko errugbian.

2021ean, David Courteixek Tokioko Udako Joko Olinpikoetan parte hartzeko hautatu zuen. Urdinek (Frantziako selekzioa) zilarrezko domina jaso zuten.

Olinpiar Jokoak 
2020ko Udako Olinpiar Jokoetan, Tokio 2020an (Tokio), zilarrezko domina irabaziko du Frantziako taldearekin, Zeelanda Berriko taldearen atzetik (urrezkoa) eta Fijikoaren (brontzezkoa) aurretik  sailkatuz. Hauek osatuko dute Frantziako taldea: Coralie Bertrand, Anne-Cécile Ciofani, Caroline Drouin, Camille Grassineau, Lina Guérin, Fanny Horta, Shannon Izar, Chloé Jacquet, Carla Neisen, Séraphine Okemba, Chloé Pelle eta Jade Ulutule-k.

Emaitzak

Gainerako lorpenak

Frantziako zazpiko taldea 
 Munduko Errugbi Kopa:
 2018: Munduko Errugbi Kopako finalista: Oracle Park, San Francisco, AEB.

Ohoreak 
 Merituaren Nazio Ordenaren Zaldun (2021eko irailaren 8ko dekretua).

Erreferentziak

Kanpo estekak 
 Kirol baliabideak
 Frantziako Errugbi Federazioa (hamabosteko errugbia)
 Emakumeen munduko zazpiko errugbi serieak

2020ko Udako Olinpiar Jokoetako errugbilariak
2020ko Udako Olinpiar Jokoetako dominadunak
Frantziako errugbilariak
Olinpiar Jokoetako dominadunak zazpiko errugbian
Paristarrak
Lilletarrak